ΥΠΟΔΕΙΓΜΑ 2: εξ αδιαθέτου επ΄ωφελεία απογραφής για ακίνητο που έχουμε ανάρτηση 

ΕΚΘΕΣΗ  ΑΠΟΔΟΧΗΣ  ΚΛΗΡΟΝΟΜΙΑΣ

Στην  Κατερίνη  σήμερα  την εικοστή δευτέρα (22α ) Δεκεμβρίου του έτους  2023, ημέρα Παρασκευή, στο  Κατάστημα του  Ειρηνοδικείου Κατερίνης σε  μένα  τη  Γραμματέα  του  Ειρηνοδικείου  Κατερίνης, Ολυμπία Τσέγκου, εμφανίσθηκε η …………………., η οποία γεννήθηκε στην Αθήνα Αττικής στις 15-3-1976, κάτοικος Κορινού Πιερίας, οδός …………., κάτοχος του υπ΄ αριθμ. ……………..δελτίου αστυνομικής ταυτότητας που εκδόθηκε στις ……………. από την ΥΑ Κατερίνης και του …………….. ΑΦΜ της ΔΟΥ Κατερίνης, η οποία ενεργεί στο παρόν για τον εαυτό της και για λογαριασμό της ανήλικης κόρης της ως ασκούσα τη γονική μέριμνα αυτής, …………………., που γεννήθηκε στην Πολίχνη Θεσσαλονίκης στις 9-3-2007, κάτοικο Κορινού Πιερίας, οδός Κ. Κουλακιώτη 16, κάτοχο του  υπ’ αριθ. ………….δελτίου αστυνομικής  ταυτότητας  που  εκδόθηκε  στις 29-4-2021 από  την ΥΑ Κατερίνης και του ……………ΑΦΜ της ΔΟΥ Κατερίνης, όπως φαίνεται από το από 22-11-2023 ψηφιακό πιστοποιητικό οικογενειακής κατάστασης του Γραφείου Δημοτικής Κατάστασης του Δήμου Κατερίνης με χαρακτηριστικό ασφαλείας 034533390-TLwKQojsELyW5nkzloOkw, η οποία παραστάθηκε μετά του πληρεξοσίου δικηγορου της…………………..και δήλωσε με την ιδιότητα που εμφανίστηκε ότι : Στις 10 Μαρτίου 2023 (10-3-2023) απεβίωσε ο  ……………………, κάτοικος όσο ζούσε Κορινού Πιερίας, χωρίς να αφήσει διαθήκη και κληρονομήθηκε κατά την εξ αδιαθέτου διαδοχή από τις δηλούσες (μητέρα και αδερφή) όπως αυτές εμφανίστηκαν και όπως όλα αυτά προκύπτουν από τα συνημμένα στην παρούσα έγγραφα: 1) το με αριθμό πρωτ. 93/13-3-2023 απόσπασμα ληξιαρχικής πράξης θανάτου από τη με στοιχεία 19/1/13-3-2023 ληξιαρχική πράξη θανάτου του Ληξιαρχείου της Δημοτικής Ενότητας Κορινού του Δήμου Κατερίνης, 2) το με αριθμ. Πρωτ………… ψηφιακό πιστοποιητικό εγγυτέρων συγγενών του Γραφείου Δημοτικής Κατάστασης του Δήμου Κατερίνης και 3) το με αριθμό πρωτ. 4849/28-9-2023 πιστοποιητικό του Γραμματέα του Ειρηνοδικείου Κατερίνης περί μη  δημοσιεύσεως διαθήκης. 
Σήμερα η εμφανισθείσα δηλώνει με την ιδιότητα που  παρουσιάστηκε και με σκοπό να αποτελέσει η παρούσα πράξη τίτλο και να μεταγραφεί σύμφωνα με τις διατάξεις του Αστικού Κώδικα, ότι αποδέχεται η ίδια για τον εαυτό της ατομικά και για λογαριασμό της θυγατέρας της, Ελένης Ναζαρίδου, επ΄ ωφελεία απογραφής, ρητά και ανεπιφύλακτα με όλα τα δικαιώματα προσωπικά και πραγματικά και τις υποχρεώσεις, την καταληφθείσα σε αυτές εξ αδιαθέτου κληρονομιά του αποβιώσαντος υιού και αδερφού τους κατά ποσοστό 1/2 εξ αδιαιρέτου έκαστη, στα παρακάτω ακίνητα. 
Α) ιδανικό μερίδιο τριών ογδόων (3/8) εξ αδιαιρέτου από ένα οικόπεδο, εμβαδού τετρακοσίων σαράντα τριών τετραγωνικών μέτρων και εβδομήντα εκατοστών (443,70), το οποίο αποτελεί τμήμα μεγαλύτερου οικοπέδου, εμβαδού εννιακοσίων σαράντα τεσσάρων (944) τετραγωνικών μέτρων με αριθμό 847, που βρίσκεται εντός του εγκεκριμένου σχεδίου της Δημοτικής Κοινότητας Κορινού της Δημοτικής Ενότητας Κορινού του Δήμου Κατερίνης, της Περιφερειακής Ενότητας Πιερίας της Περιφέρειας Κεντρικής Μακεδονίας, περιφέρειας Ειρηνοδικείου και Υποθηκοφυλακείου Κατερίνης, στο υπ΄ αριθμ. 100 οικοδομικό τετράγωνο και επί των οδών Κων. Κουλακιώτη 16 και Παύλου Μελά, Συνορεύει γύρω (το τμήμα) σύμφωνα με τον τίτλο κτήσης βόρεια σε πλευρά 21,75μ με το υπόλοιπο τμήμα του ιδίου οικοπέδου, ανατολικά σε πλευρά 19,50 μ επίσης με το υπόλοιπο τμήμα του ιδίου οικοπέδου, νότια σε πλευρά 25,42μ με το με αριθμό 848 οικόπεδο και δυτικά σε πλευρά 18,51μ με την οδό Κων. Κουλακιώτου. Εντός αυτού υπάρχει ισόγεια οικία, εμβαδού πενήντα ενός (51) τετραγωνικών μέτρων, που ανηγέρθη δυνάμει της με αριθμό 637/1968 άδειας του Πολεοδομικού Γραφείου Κατερίνης και της με αριθμό 1192/1974 άδειας του Γραφείου Πολεοδομίας Πιερίας. Το ως άνω οικόπεδο έχει περιληφθεί στα προσωρινά κτηματολογικά στοιχεία της ανάρτησης, όπως προκύπτει από το με αριθμό πρωτ. 39023/2239/15-12-2023 πιστοποιητικό κτηματογραφούμενου ακινήτου του Ελληνικού Κτηματολογίου, με ΚΑΕΚ 39023…………./0/0 . 
 Β) ιδανικό μερίδιο τριών ογδόων (3/8) εξ αδιαιρέτου από ένα αγροτεμάχιο, που βρίσκεται στη θέση «Χρυσοβελώνη» της κτηματικής περιοχής της Δημοτικής Κοινότητας Κορινού της Δημοτικής Ενότητας Κορινού του Δήμου Κατερίνης, της 
Περιφερειακής Ενότητας Πιερίας της Περιφέρειας Κεντρικής Μακεδονίας, περιφέρειας Ειρηνοδικείου και Υποθηκοφυλακείου Κατερίνης, με αριθμό 2148, εκτάσεως έξι χιλιάδων δεκαοκτώ (6.018) τετραγωνικών μέτρων, το οποίο συνορεύει γύρω σύμφωνα με τον τίτλο κτήσης βορειοανατολικά σε πλευρά 118μ με το με αριθμό 2147 τεμάχιο, νοτιοανατολικά σε πλευρά 51μ με αγροτικό δρόμο και πέρα αυτού με τα με αριθμούς 2157 και 2156 τεμάχια, νοτιοδυτικά σε πλευρά 118μ με το με αριθμό 2149 τεμάχιο και βορειοανατολικά σε πλευρά 51μ με τα με αριθμούς 2112 και 2113 τεμάχια. Το ως άνω τεμάχιο έχει περιληφθεί στα προσωρινά κτηματολογικά στοιχεία της ανάρτησης, όπως προκύπτει από το με αριθμό πρωτ. 39023/2240/15-12-2023 πιστοποιητικό κτηματογραφούμενου ακινήτου του Ελληνικού Κτηματολογίου, με προσωρινό ΚΑΕΚ ………..0/0.  
Τα ως άνω ακίνητα περιήλθαν στον κληρονομούμενο κατά το ανωτέρω ιδανικό μερίδιο από εξ αδιαθέτου κληρονομιά από τον αποβιώσαντα στις 15 Απριλίου 2021 πατέρα του, ., την οποία κληρονομιά αποδέχτηκε με τη με αριθ…………..μό 30/4-2-2022 έκθεση αποδοχής κληρονομιάς ενώπιον της Γραμματέως του Ειρηνοδικείου Κατερίνης, η οποία μεταγράφηκε στον τόμο 661 και αριθμό 177 των βιβλίων μεταγραφών του Υποθηκοφυλακείου Κατερίνης. Στον αποβιώσαντα περιήλθε από γονική παροχή από τον πατέρα του, ……………. δυνάμει του με αριθμό ……………/29-7-2011 συμβολαίου γονικής παροχής της Συμβ/φου Κατερίνης Παναγιώτας Κωστούλα, το οποίο μεταγράφηκε νόμιμα στα βιβλία μεταγραφών του Υποθηκοφυλακείου Κατερίνης στον τόμο 602 και αριθμό 129. Στον δικαιοπάροχο πατέρα του είχαν περιέλθει: ………………….. 
Σημειώνεται ότι: 1) Για την παραπάνω κληρονομιά υπεβλήθη στην αρμόδια ΔΟΥ Κατερίνης η με αριθμό 500274………………/2023 (Θ41/2023) δήλωση φόρου κληρονομιάς, η οποία εκρίθη αφορολόγητη λόγω ποσού και βαθμού συγγένειας σύμφωνα με τις διατάξεις του Ν. 3842/2010, 2) Κατά τη μεταγραφή της παρούσας προσκομίζονται: α) τα με κωδικούς . πιστοποιητικά της ΑΑΔΕ, με τα οποία πιστοποιείται σύμφωνα με το άρθρο  54 Α …………………. Ν. 4987/2022, ότι τα κληρονομιαία ακίνητα έχουν περιληφθεί στις δηλώσεις ενιαίου φόρου ιδιοκτησίας ακινήτων (ΕΝΦΙΑ) ετών 2022,2023 του φορολογούμενου ΝΑΖΑΡΙΔΗ ΕΥΣΤΑΘΙΟΥ με ΑΦΜ 173005962 και ο φορολογούμενος έχει καταβάλει τις ληξιπρόθεσμες οφειλές του ΕΝΦΙΑ βάσει δήλωσης για το συγκεκριμένο ακίνητο κατά το χρόνο έκδοσης του πιστοποιητικού. Για τα προηγούμενα έτη δεν είχε υποχρέωση να τα συμπεριλάβει στις δηλώσεις ΕΝΦΙΑ, λόγω του χρόνου απόκτησης αυτών, καθώς περιήλθαν στην κυριότητά του το 2022, β) το με αριθμό ./……./15-12-2023 πιστοποιητικό κτηματογραφούμενου ακινήτου του Ελληνικού Κτηματολογίου και γ) το με αριθμό πρωτ. ………../2240/15-12-2023 πιστοποιητικό κτηματογραφούμενου ακινήτου του Ελληνικού Κτηματολογίου 
Υποσημείωση: Τα   παραπάνω προσκομιζόμενα   έγγραφα  δεν  προσαρτώνται   στην  παρούσα  έκθεση  και  αφού επιδείχθηκαν, παραδόθηκαν στην προσκομίσασα δικηγόρο, λόγω της υπάρχουσας  δυσχέρειας του Ειρηνοδικείου να  τοποθετηθούν  στο  αρχείο  αυτού. Όλα δε τα αναφερόμενα έγγραφα προσκομίζονται κατά τη μεταγραφή της παρούσας στο αρμόδιο Υποθηκοφυλακείο Κατερίνης. 
Αφού συντάχθηκε η παρούσα και βεβαιώθηκε, υπογράφεται όπως ακολουθεί:
Η ΕΜΦΑΝΙΣΘΕΙΣΑ                                                     Η ΓΡΑΜΜΑΤΕΑΣ
